8. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 862 της 24 Νοεμ./2 Δεκ. 1978 (ΦΕΚ Α΄ 207) Περί καθορισμού του αριθμού και των ορίων των διαμερισμάτων της Χώρας, προς εφαρμογήν του Νόμ. 716/1977 «περί μητρώου μελετητών και αναθέσεως και εκπονήσεως μελετών». Έχοντες υπ’ όψει: 1.Τας διατάξεις του άρθρ. 24 παρ. 1 του Νόμ. 716/1977 «περί Mητρώου Mελετητών και Aναθέσεως και Εκπονήσεως Μελετών». 2.Την από 23 Οκτ. 1978 γνωμοδότησιν της Γνωμοδοτικής Επιτροπής Μελετών (ΓΕΜ) - (Πρακτικόν υπ’ αριθ. ΓΕΜ 30/23.10.1978). 3.Την υπ’ αριθ. 1048/1978 γνωμοδότησιν του Συμβουλίου της Επικρατείας, προτάσει του Υπουργού Συντονισμού, αποφασίζομεν: Άρθρον μόνον.-Ο αριθμός και τα όρια των Διαμερισμάτων της Χώρας, προς εφαρμογήν του Νόμ. 716/1977, καθορίζονται ως κάτωθι: 1.Διαμέρισμα Ανατολικής Στερεάς Ελλάδος και Νήσων, περιλαμβάνον τους Νομούς Αττικής, Βοιωτίας, Φθιώτιδος, Φωκίδος, Ευρυτανίας, Ευβοίας και Κυκλάδων. 2.Διαμέρισμα Κεντρικής και Δυτικής Μακεδονίας, περιλαμβάνον τους Νομούς Θεσσαλονίκης, Χαλκιδικής, Κιλκίς, Πιερίας, Ημαθίας, Πέλης, Φλωρίνης, Καστοριάς, Κοζάνης και Γρεβενών. 3.Διαμέρισμα Πελοποννήσου και Δυτικής Στερεάς Ελλάδος, περιλαμβάνον τους Νομούς Κορινθίας, Αργολίδος, Αχαΐας, Ηλείας, Μεσσηνίας, Λακωνίας, Αρκαδίας, Αιτωλοακαρνανίας, Ζακύνθου και Κεφαλληνίας. 4.Διαμέρισμα Θεσσαλίας, περιλαμβάνον τους Νομούς Λαρίσης, Μαγνησίας, Τρικάλων και Καρδίτσης. 5.Διαμέρισμα Ανατολικής Μακεδονίας, περιλαμβάνον τους Νομούς Καβάλας, Σερρών και Δράμας. 6.Διαμέρισμα Κρήτης, περιλαμβάνον τους Νομούς Ηρακλείου, Λασιθίου, Ρεθύμνης και Χανίων. 7.Διαμέρισμα Ηπείρου, περιλαμβάνον τους Νομούς Ιωαννίνων, Άρτης, Πρεβέζης, Θεσπρωτίας, Κερκύρας και Λευκάδος. 8.Διαμέρισμα Θράκης, περιλαμβάνον τους Νομούς Ροδόπης, Ξάνθης και Έβρου. 9.Διαμέρισμα Νήσων Ανατολικού Αιγαίου, περιλαμβάνον τους Νομούς Λέσβου, Δωδεκανήσου, Σάμου και Χίου. Εις τον επί του Συντονισμού Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 23.Β.ζ.8 Μελέτες Τεχνικών Έργων 